Ez a kérdés személyenként változó lehet, hiszen nem mindenki ugyanazokat a tényezőket veszi figyelembe a választáskor. Az alapvető, hogy mindenki olyan abroncsot akar, amely biztonságos vezetési élményt tesz lehetővé, viszont az egyéb tényezők tekintetében már eltérőek lehetnek a vélemények. Van, akinek az üzemanyag-takarékosság a lényeges szempont, mert spórolni szeretne a fogyasztáson, másoknak a komfort lesz a prioritás, mert sokat vezetnek, és zavaró lehet számunkra a magas belső zajszint. De a zaj kérdése más szempontból is fontos lehet, így akadnak, akiknek meg inkább a külső zaj kérdése lesz fontosabb.
Ezeken túl persze még számos más tényezőt tudunk figyelni, az élettartamot, a futásteljesítményt, külön a nedves és száraz tapadást, fékezést, kanyarodást és irányíthatóságot, szóval mindenképp érdemes előre meghatározni, hogy számunkra melyek lesznek a legfontosabb tényezők, hogy a legjobb döntést hozhassuk meg az ár és a minőség függvényében.